OpenLLM-France/wikimedia huggingface dataset:
# Cooperativa del Camp de l'Albi

La Cooperativa del Camp de l'Albi és una obra de l'Albi (Garrigues) protegida com a bé cultural d'interès local.

## Descripció

El projecte inicial fou realitzat per Cèsar Martinell i Brunet el 1920. És un edifici modernista que, com els altres existents a la comarca i fets pel mateix Martinell, conjuga l'ús de la pedra, l'arrebossat i la ceràmica cuita a la construcció i decoració de l'obra. Es caracteritza pel gran finestral de la façana principal, lleugerament apuntat i dividit interiorment amb petits pilars de maó.
La nau està coberta amb un sostre a dues aigües de teula àrab. Posteriorment foren afegides noves construccions annexes no incloses al primer projecte. Aquesta cooperativa proveeix d'adobs i oli i comercialitza vi, fruita seca i cereals.

## Història

La cooperativa agrícola es constitueix el 2 d'abril de 1919. En aquest edifici modernista la Mancomunitat de Catalunya hi instal·là la seva estació olivarera dins d'un local de 225 m2 a més dels cups de la secció de viticultura. Aviat es va comptar amb maquinària moderna per a les seves elaboracions. La planta inferior de l'edifici fou destinada a premesses hidràuliques i els aparells corresponents, mogut per mitjà d'energia elèctrica. Tenia vuits cups d'oli i les piques de la cooperativa.
El 1962 s'amplia amb el magatzem d'adobs i fertilitzants i sis tines per al vi. Més tard, el 1971, es construeix un nou molí d'oli i tres tines més per al vi.

## Referències

* 1 2 3 4 «Cooperativa del Camp de l'Albi». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Miquel I de Dioclea

Miquel I de Dioclea o Miquel Vojislavljević (serbi: Михаило Војислављевић) fou un rei serbi medieval que regnà sobre Dioclea, des del 1046 fins al 1081 com a vassall de l'Imperi Romà d'Orient, amb el títol de protoespatari, i a partir del 1077 com a vassall nominal del papa Gregori VII. Es feia dir «Rei dels Eslaus». Renyí amb els romans d'Orient quan feu costat a la revolta de Jordi Vòitekh a Bulgària, així que cercà suport a Occident. Gregori VII li concedí una insígnia reial el 1077, posteriorment al Gran Cisma del 1054.

## Referències

* ↑ Deliso, Christopher. Culture and Customs of Serbia and Montenegro (en anglès). ABC-CLIO, 2008, p. 13. ISBN 978-0-31334-437-4.
* ↑ Zograf (en serbi), 1986, p. 74.
# Lebu

Lebu és una ciutat xilena uns 145 km al sud de Concepción, província d'Arauco, a la regió del Bío-Bío. La comuna té 25.096 habitants i una superfície de 56,9 km², segons la datació del cens de 2002. La ciutat va ser fundada el 8 d'octubre de 1862 amb el nom en castellà de Fuerte Varas i és travessada pel riu homònim. El nom de la ciutat és gràcies al riu anomenat pels maputxes Leufu amb progressiva castellanització: «Lebu».

## Referències

* ↑ turismochile.com - Historia de Lebu Arxivat 2014-03-08 a Wayback Machine. (castellà)

## Enllaços externs

* Lloc web de la ciutat de Lebu Arxivat 2013-02-18 a Wayback Machine. (castellà)
# Platja de Rodas

La platja de Rodas és la platja més extensa de les illes Cíes, a Galícia, situada a l'illa de Monteagudo (o illa do Norte).
La platja té forma de mitja lluna amb sorra blanca i aigües blaves i verdes que tanca la petita llacuna dos Nenos d'aigües transparents que separa les illes de Monteagudo i do Faro. En els extrems de la platja hi ha pinedes que arriben fins a la sorra.
Des de Vigo, Baiona i Cangas s'hi arriba en vaixell en menys d'una hora. Les Cíes es poden visitar de juny a setembre i els caps de setmana amb bona mar. Hi ha un límit de visitants diaris.
L'any 2007 el diari britànic The Guardian va escollir la platja de Rodas com la "platja més bonica del món".

## Referències

* ↑ The Guardian. "Top 10 beaches of the world"

## Enllaços externs

* Informació a la web de Turisme de Galícia (gallec)
# Midnight (cançó de Coldplay)

«Midnight» és una cançó de la banda britànica Coldplay llançada com a segon senzill del seu sisè àlbum d'estudi, Ghost Stories, el 17 d'abril de 2014.
"Midnight" es va construir a partir d'una cançó titulada "Amphora" produïda per Jon Hopkins l'any 2003 que no va sortir a la llum perquè no fou completada. Fou composta i produïda pels quatre membres de Coldplay amb la col·laboració de Paul Epworth, Daniel Green, Rik Simpson i Jon Hopkins. Es va enregistrar durant les sessions de gravació de Ghost Stories l'any 2013 als estudis "The Bakery" i "The Beehive", a North London, Anglaterra. La introducció es va crear mitjançant una arpa làser i un loop station, i Martin va utilitzar un vocoder per gravar algunes veus.
La crítica va valorar positivament la cançó destacant un canvi de direcció musical en la banda submergint-se en l'experimentació electrònica.
Coldplay va estrenar la cançó en l'iTunes Festival de 2014 celebrat a Austin, Texas, el 12 de març de 2014.
Un videoclip dirigit per Mary Wigmore fou estrenat el 25 de febrer de 2014 mitjançant el servei Vevo. S'enregistrà totalment en imatges en infraroig i negatiu acompanyat de diversos efectes visuals. El rang de longitud d'ona estava entre 3 i 5 microns, o infraroig d'ona mitjana. Va rebre més d'un milió de visites el primer dia que fou penjat en la pàgina web de Facebook de la banda.

## Llista de cançons

* "Midnight" − 4:54

## Referències

* ↑ Horner, Al. «Can Coldplay Reinvent Themselves As Icy Electronic Experimentalists? New Track 'Midnight' Reviewed» (en anglès). NME, 14-02-2025. [Consulta: 14 agost 2017].
* ↑ Montgomery, James. «Coldplay Pull A Beyoncé With Surprise Release Of New Single, ‘Midnight’» (en anglès). MTV, 14-02-2025. Arxivat de l'original el 2014-06-24. [Consulta: 14 agost 2017].

## Enllaços externs

* Midnight a WikiColdplay (anglès)
Viccionari
# Lecani

Lecani és el nom dels següents personatges:
* Gai Lecani, magistrat romà. Fou cònsol l'any 65.
* Lecani (soldat), soldat romà al que s'atribueix la mort de l'emperador Galba l'any 69.
# Alberto Coto García

Alberto Coto García (nascut el 20 de maig de 1970, Lada, Llangréu, Astúries) és una reconeguda calculadora humana i actual campió del món en càlcul mental. Assessor Laboral, Fiscal i Comptable de professió, ha demostrat les seves habilitats i ha aparegut en nombrosos programes i informatius de televisió. En els últims anys ha dut a terme demostracions i conferències.

## Biografia

Amb sis anys ja demostrava capacitat per al càlcul comptant els punts al final de les partides de cartes. Amb el pas dels anys i gràcies a una enorme inquietud pel càlcul i per l'enfortiment del cervell, va anar desenvolupant la seva capacitat, arribant a convertir-se en la persona més ràpida del món fent càlculs mentals, certificat pels seus diversos rècords i els seus títols de Campió del Món.
Es va presentar al Tecnològic de Monterrey Campus Cuernavaca el 20 d'octubre el 2008 per compartir les seves anècdotes i experiències personals com una persona triomfadora, presentadosele per la seva paisana la directora del campus, Alejandra Vilalata i Perdomo on els nois van quedar sorpresos abans aquesta calculadora humana.
Ha publicat llibres que han arribat a ser best seller a Espanya i Amèrica Llatina. Entra altres, L'aventura del càlcul (2003), Entrenament Mental (2006 [4a edició 2007] Madrid: Editorial EDAF ISBN 978-84-414-1876-9), Enforteix la teva ment (2007. Madrid: Editorial EDAF ISBN 978-84-414-2007-6) i Ajuda el teu fill a entrenar seva intel·ligència (2009. Madrid: Editorial EDAF ISBN 978-84-414-2099-1).

## Reconeixements

En els 3 campionats mundials del càlcul mental que s'han celebrat fins ara Alberto Coto ha aconseguit sempre algun dels títols en joc. El 2004 va ser campió del Món en Suma i en Multiplicació a Annaberg. El 2006 va ser Campió del Món en Multiplicació a Giessen, i el 2008 va ser Campió del Món en Suma, Multiplicació i Absolut a Leipzig.
L'1 de juliol de 2008 Alberto Coto es va proclamar campió absolut de càlcul mental a la ciutat Alemanya de Leipzig enfrontant-se als 28 participants de 12 nacionalitats diferents.
Actualment homologats alguns rècords que impliquen una velocitat de càlcul superior a les 4 operacions per segon:
* Suma de 100 dígits simples el 19,23 segons (rècord Guinness)
* Multiplicació de 2 nombres de 8 dígits en 56,5 segons (rècord Guinness)
* Deu sumes de 10 nombres de 10 dígits en 4 minuts 26 segons
* Deu multiplicacions de 2 nombres de 8 dígits en 8 minuts 25 segons
| Anterior: Robert Fountain | Campió del món de càlcul mental 2004-2008 | Següent: Alberto Coto |

## Referències

* ↑ Resultats Campionat del món de càlcul mental 2008 a Leipzig

## Enllaços externs

* Pàgina oficial d'Alberto
* Pàgina oficial del campionat del món de càlcul mental
* El geni dels nombres
# Província de Constantina

La província o wilaya de Constantina (àrab: ولاية قسنطينة, wilāyat Qusanṭīna) és una de les 48 províncies o wilayes d'Algèria, situada al nord-est del país. N'és capital la ciutat homònima.
La província es compon de 6 daires i 12 municipis.

## Municipis

Constantina, El Khroub, Ain-Smara, Hamma Bouziane, Didouche Mourad, Ben Badis, Zighoud Youcef, Ain Abid, Ouled Rahmoune, Ibn Ziad, Messaoud Boudjerou, Beni H'midene.
# Plodopitomnik

Plodopitomnik - Плодопитомник (rus) - és un khútor de la República d'Adiguèsia, a Rússia. Es troba a 12 km a l'oest de Koixekhabl i a 42 km al nord-est de Maikop, la capital de la república.
Pertany al municipi de Drujba.
# Consell Municipal de Nova York

El Consell Municipal de Nova York (en anglès New York City Council) és l'organisme legislatiu de la ciutat de Nova York. Es compon de 51 membres que provenen dels 51 districtes municipals repartits en els cinc "boroughs" (barris) de la ciutat:
* 16 membres per a Brooklyn
* 14 membres per a Queens
* 10 membres per a Manhattan
* 8 membres per al Bronx
* 3 membres per a Staten Island
El consell té un paper de contrapès davant els poders del batlle, controlant el treball dels agents municipals, determinant la utilització dels terrenys de la ciutat, i legislant sobre diferents afers de la Big Apple. El consell té a més a més la responsabilitat exclusiva de ratificar el pressupost de la ciutat, i els seus membres no poden ser-ho més de dos mandats consecutius. El consell es compon a més a més de diferents comitès que tenen una funció de vigilància sobre els diferents òrgans del poder a la ciutat de Nova York.

## Enllaços externs

* Web del Consell Municipal de Nova York
# Leucosolènids

Els leucosolènids (Leucosoleniidae) són una família d'esponges calcàries (Calcarea). Va ser descrita per Minchin el 1900.

## Gèneres

Els següents gèneres pertanyen a la família Leucosoleniidae:
* Ascute (Dendy & Row, 1913)
* Ascyssa (Haeckel, 1872)
* Leucosolenia (Bowerbank, 1864)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Leucosoleniidae Minchin, 1900. Accessed through: World Register of Marine Species at: http://www.marinespecies.org/aphia.php?p=taxdetails&id=131616 on 2021-03-17
# Alberto Cortés Calderón

Alberto Cortés Calderón (Ciutat de Mèxic, 27 d'abril de 1952) és un director de cinema mexicà.

## Biografia

Va estudiar al Colegio Madrid, a la Secundaria 17 i etnologia en la Escuela Nacional de Antropología e Historia (ENAH). El 1973 va ingresssar al Centro Universitario de Estudios Cinematográficos (CUEC). El seu primer curtmetratge va ser Una película para Judith i la seva tesi de titulació fou El servicio, de 1977, una ficció basada en un relat de Witold Gombrowicz. El 1982 va ingressar a l'Instituto Nacional Indigenista, on va realitzar el documental La tierra de los tepehuas en 1982 així com una sèrie de programes de vídeo sobre els pobles indígenes de Mèxic. La seva òpera prima va ser Amor a la vuelta de la esquina, de 1986, amb la qual va obtenir Gabriela Roel el Ariel a Millor Actriu i la Diosa de Plata per Millor Òpera Prima en 1987. El 1990 va filmar Ciudad de ciegos, on actuaren músics com Saúl Hernández, Rita Guerrero i Sax de Maldita Vecindad y los Hijos del Quinto Patio. El guió va ser obra de Hermann Bellinghausen amb la participació d'escriptors i escriptores com José Agustín, Paz Alicia Garciadiego i Silvia Tomasa Rivera. En 1996 va dirigir Violeta, una coproducció Mèxic-Cuba i per a la qual va obtenir la beca de la Fundació Rockefeller-McArthur. En 2008 va dirigir Corazón del tiempo, un llargmetratge de ficció situat al caracol zapatista de La Realidad, Chiapas, que va ser coproduït amb l'Exèrcit Zapatista d'Alliberament Nacional i el director va escriure el guió en conjunt de nou amb Hermann Bellinghausen.

## Obra

| Any | Pel·lícula | Director | Productor | Guionista |
| 1986 | Amor a la vuelta de la esquina | Sí | Sí | Sí |
| 1990 | Ciudad de ciegos | Sí | Sí (coguionista) | Sí |
| 1996 | Violeta | Sí | No | No |
| 2008 | Corazón del tiempo | Sí | Sí | Sí |
| 2016 | El maíz en los tiempo de guerra | | | |

## Referències

* 1 2 3 4 Ciuk, Perla. Diccionario de directores del cine mexicano. México: CONACULTA-IMCINE, 2009.
* 1 2 «Cine y zapatismo». [Consulta: 30 octubre 2015].
* 1 2 «Alberto Cortés Calderón en FilminLatino». [Consulta: 30 octubre 2015].
* ↑ «El Universal - Cultura - "No se habla de México en nuestro cine"». [Consulta: 30 octubre 2015].
* ↑ «La Jornada: Corazón del tiempo, retrato de la vida cotidiana de los zapatistas». [Consulta: 30 octubre 2015].
# Festival de Baía das Gatas

El Festival de Baía das Gatas o el Baía das Gatas Festival i el Baía das Gatas Music Festival és un festival musical que té lloc en un cap de setmana de lluna plena d'agost a Baía das Gatas, un poble i una badia en la part nord-oriental de l'illa de São Vicente, Cap Verd. És el Festival de música més popular festival de Cap Verd i probablement fou el primer i únic festival del país fins que el 1992 es va celebrar el Festival de Gamboa a Praia. Se'l coneix amb el malnom del Woodstock d'Àfrica.

## Història

El festival va ser creat el 1984 pel músic i compositor Vasco Martins i els seus amics, amb un pressipost de 180 milions d'escudos i l'equipament limitat a 150 vats. En el primer any, els músics van venir de Mindelo, i es va convidar a gent d'altres Illes de Cap Verd i a la diàspora. A partir dels anys 90, el festival va començar a rebre gent d'altres països que venien a veure el festival. Progressivament el festival ha anat guanyant importància i mida i es calcula que unes 15 mil persones el visiten cada any. L'artista convidada més popular ha sigut Cesária Évora.

## Organització

El festival té una durada de tres dies i se celebra en un cap de setmana de lluna plena d'agost. És organitzat per l'alcalde d'illa i l'entrada és lliure.
Els concerts es complementen amb curses de cavall, esports aquàtics i l'elecció de "Miss Baía".

## Referències

* ↑ Africultures, no. 26, March 2000, p. 63
* 1 2 3 4 5 6 Requedaz and Delucchi 2011, pàg. 299
* 1 2 3 4 Monteiro 1998, p. 111

## Bibliografia

* Monteiro, Vladimir (1998). Chandeigne, ed. Les Musiques du Cap Vert. ISBN 2-906462-48-9.
* Requedaz, Sabrina; Delucchi, Laurent (2011). Olizane, ed. Festival Baía das Gatas in Cap-Vert. Geneva. ISBN 972-47-2935-4.
# Província de Coclé

La Província de Coclé és una subdivisió de Panamà. Limita al nord amb la Província de Colón, sud amb la Província d'Herrera, a l'est amb la Província de Panamà Oest a l'oest amb la Província de Veraguas.

## Districtes i corregimientos de Coclé

Districtes i corregimientos de Coclé :
| Districtes | corregimientos | Capital de Districte |
| Aguadulce | Aguadulce, El Cristo, El Roble, Pocrí, Barrios Unidos | Aguadulce |
| Antón | Antón, Cabuya, El Chirú, El Retiro, El Valle, Juan Díaz, Río Hato, San Juan de Dios, Santa Rita, Caballero | Antón |
| La Pintada | La Pintada, El Harino, El Potrero, Llano Grande, Piedras Gordas, Las Lomas | La Pintada |
| Natá | Natá, Capellanía, El Caño, Guzmán, Las Huacas, Toza | Natá |
| Olá | Olá, El Copé, El Palmar, El Picacho, La Pava | Olá |
| Penonomé | Penonomé, Cañaveral, Coclé, Chiguirí Arriba, El Coco, Pajonal, Río Grande, Río Indio, Toabré, Tulú | Penonomé |

## Geografia

El clima és tropical plujós, amb precipitacions de l'ordre dels 2.500 mm anuals, que en alguns punts del nord de la província arriba als 4.000 mm. Els rius principals de la província vessen a l'oceà Pacífic (Grande, Chico,) i en el límit nord del territori tenen origen alguns corrents que, a través del Coclé del norte, van al Carib.
# KDB Korea Open 2013

El Torneig de Seül 2013, oficialment conegut com a KDB Korea Open 2013, és un esdeveniment de tennis femení sobre pista dura que pertany als International tournaments de la WTA. La 10a edició del torneig es va celebrar entre el 14 i el 22 de setembre de 2013 al Seoul Olympic Park Stadium de Seül, Corea del Sud.
La tennista polonesa Agnieszka Radwańska va guanyar el seu tercer títol de la temporada.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final | Final |
| 1 | A. Radwańska | 6 | 6 | |
| | E. Cabeza Candela | 2 | 1 | | 1 | A. Radwańska | 6 | 6 | |
| | V. Duixévina | 6 | 7 | | | V. Duixévina | 2 | 0 | |
| 8 | A. Beck | 3 | 5 | | | | | | | 1 | A. Radwańska | 6 | 6 |
| WC | S-j. Jang | 1 | 6 | 6 | | | | | | | L. Arruabarrena | 0 | 2 |
| Q | O. Jabeur | 6 | 4 | 1 | WC | S-j. Jang | 0 | 4 | | | | | |
| | A. Dulgheru | 1 | 6 | 4 | | L. Arruabarrena | 6 | 6 | | | | | |
| | L. Arruabarrena | 6 | 3 | 6 | | | | | | | | | | 1 | A. Radwańska | 6⁶ | 6 | 6 |
| 6 | J. Görges | 4 | 0 | | | | | | | | | | | 3 | A. Pavliutxénkova | 7 | 3 | 4 |
| | I-C. Begu | 6 | 6 | | | I-C. Begu | 2 | 2 | | | | | |
| WC | Y-r. Lee | 4 | 1 | | 3 | A. Pavliutxénkova | 6 | 6 | | | | | |
| 3 | A. Pavliutxénkova | 6 | 6 | | | | | | | 3 | A. Pavliutxénkova | 7 | 7 |
| | F. Schiavone | 7 | 3 | 6 | | | | | | | F. Schiavone | 6$^{11}$ | 6⁶ |
| | V. Razzano | 6⁵ | 6 | 3 | | F. Schiavone | 4 | 6 | 6 | | | | |
| | K. Date-Krumm | 6 | 6 | | | K. Date-Krumm | 6 | 4 | 4 |
| 2 | M. Kirilenko | 3 | 1 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Final | Final | Final | Final |
| 1 | Raquel Kops-Jones Abigail Spears | 4 | 6 | [10] |
| | Yuliya Beygelzimer Katarzyna Piter | 6 | 0 | [2] | 1 | Raquel Kops-Jones Abigail Spears | 6 | 6 |
| 4 | Janette Husárová Arantxa Parra Santonja | 7 | 6 | | 4 | Janette Husárová Arantxa Parra Santonja | 3 | 2 |
| | Lara Arruabarrena Alexandra Dulgheru | 5 | 4 | | | | | | 1 | Raquel Kops-Jones Abigail Spears | 5 | 3 |
| | Lourdes Domínguez Lino Heather Watson | 5 | 2 | | | | | | | Chan Chin-wei Xu Yifan | 7 | 6 |
| 3 | Shuko Aoyama Megan Moulton-Levy | 7 | 6 | | 3 | Shuko Aoyama Megan Moulton-Levy | 5 | 1 |
| | Erika Sema Yurika Sema | 6 | 4 | [4] | | Chan Chin-wei Xu Yifan | 7 | 6 |
| | Chan Chin-wei Xu Yifan | 2 | 6 | [10] | | | | |
Seül :
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
Sony Ericsson WTA Tour 2013
< 2012
2014 > :
WTA Championships, Istanbul  · WTA Tournament of Champions, Sofia :
# BK Häcken FF

El Kopparbergs/Göteborg FC, patrocinat per la cerveseria Kopparberg, és un club de futbol femení de Göteborg, Suècia. L'equip ha jugat nou temporades a la Damallsvenskan, però encara no ha guanyat cap campionat.

## Història

El club va ser fundat el 1970 amb el nom de Landvetters IF. El 2004, l'equip es va traslladar de Landvetter, un suburbi de Göteborg, a la ciutat de Göteborg i en conseqüència va canviar el seu nom.
Entre les últimes estrelles del club es troben la internacional sueca Jessica Landström, les bessones Kristin i Marie Hammarström, Jane Törnqvist, Johanna Almgren i la internacional nord-americana Yael Averbuch. Altres jugadores destacades que han representat al club en el passat són les nord-americanes Hope Solo i Christen Press i les sueques Lotta Schelin i Kristin Bengtsson.
La temporada 2010 de la Damallsvenskan, l'equip va acabar subcampió i es va classificar per a la Lliga de Campions Femenina de la UEFA 2011-12. El 2011 van guanyar la Copa de Suècia a la tanda de penals contra el Tyresö, i el 2012 van vèncer al Tyresö de nou a la final.

## Referències

* ↑ «Kopparberg/Landvetter IF blir Göteborg FC» (en suec), 04-12-2003. [Consulta: 29 agost 2020].
* ↑ «Women Damallsvenskan 2010» (en anglès). [Consulta: 29 agost 2020].
* ↑ «Göteborg cupmästare i dramatisk final» (en suec). svenskfotboll.se. [Consulta: 29 agost 2020].
* ↑ «Göteborg vinnare igen i finaldrama» (en suec). svenskfotboll.se. [Consulta: 29 agost 2020].
# 1964 (emulador)

1964 és un emulador de consola de la Nintendo 64 per al sistema operatiu Windows, escrigut en el llenguatge de programació C i llançat en codi obert sota llicència GNU.
1964 és un dels més vells i populars emuladors de N64 i té suport per a gairebé totes les ROM que s'han llançat per a aquest sistema.
1964 funciona mitjançant un sistema de plugins, com l'emulador de Playstation PCSX, on cadascun pot escriure plugins dedicats al so, controls, vídeo i/o RSP. Se sol pensar que el nucli de 1964 és molt més estable que la majoria dels emuladors de Nintendo 64 com Project 64. 1964 necessitava una màquina una mica nova per a l'època en la qual va sortir; un Intel Celeron a 700 MHz, una targeta gràfica GeForce 2, 128 MB de RAM i DirectX 8.0 o versions superiors són recomanats.
No obstant això, si volem que l'emulador funcioni per complet necessitarem com a mínim un AMD Athlon XP 2200 o millor, o un Intel Pentium 4 de 2 GHz o millor, 512 MB de RAM, i Windows 2000 o XP. Aquests requisits majors es necessiten per a videojocs que demanin molta més memòria i capacitat de procés com el GoldenEye 007 o Perfect Dark, els quals van posar la consola fins al límit.
En aquest cas, Windows XP o 2000 són essencials perquè la versió en win32 de l'emulador és més estable que sota Windows 98 o Me. L'estabilitat és important, a causa del fet que l'emulació pot acabar en el tancament de l'aplicació. Sota els sistemes pre-NT, l'aplicació pot tancar-se si l'emulador fa funcionar una gran quantitat de opcodes no suportats.
Tot i la gran avançada emulació, una de les complicacions és la compatibilitat 100% a causa de la CPU. La CPU MIPS de la Nintendo 64, la R4300i, és molt complexa i no totes les seves funcions són suportades.
Amb l'ajuda de plugins com el plugin de vídeo d'Arrissi, 1964 pot carregar textures en major resolució.

## Referències

* ↑ «Nintendo 64 Emulators». www.emulator-zone.com. [Consulta: 12 novembre 2018].

## Enllaços externs

* Pàgina oficial
* Pàgina oficial de Sourceforge per a 1964
* Fòrum oficial